ΓΡΑΠΤΗ ΕΡΩΤΗΣΗ E-2365/99

υποβολή: Anders Wijkman (PPE-DE) προς την Επιτροπή

(13 Δεκεμβρίου 1999)

Θέμα: Οι εκπομπές του διοξειδίου του άνθρακα και το κλίμα

Οι κλιματολογικές αλλαγές θεωρούνται από πολλούς το μεγαλύτερο οικολογικό πρόβλημα που αντιμετωπίζει η ανθρωπότητα. Για το λόγο αυτό απαιτείται η άμεση λήψη μέτρων στους τομείς της ενέργειας και των μεταφορών ώστε να τεθούνπό έλεγχο τα αέρια που προκαλούν το φαινόμενο του θερμοκηπίου. Στην τελευταία έκθεση της Ευρωπαϊκής Υπηρεσίας για το Περιβάλλον στην Κοπεγχάγη εκφράζεται η μεγάλη ανησυχία σε ό,τι αφορά τις εκπομπές CO2, ιδιαίτερα στον τομέα των μεταφορών. Ποιά μέτρα προτίθεται να λάβει η Επιτροπή στο πλαίσιο της αρμοδιότητάς της στους τομείς της ενέργειας και των μεταφορών για να διασφαλίσει τη σημαντική μείωση των εκπομπών CO2;

Απάντηση της Κ. Wallstrm εξ ονόματος της Επιτροπής

(14 Φεβρουαρίου 2000)

Οι κλιματικές μεταβολές αποτελούν τομέα κλειδί για τη συμπερίληψη των περιβαλλοντικών προβληματισμών σε όλες τις τομεακές πολιτικές. Αυτό αναφέρονταν στην έκθεση(1) της Επιτροπής σχετικά με την ολοκλήρωση, που απευθύνονταν προς το Συμβούλιο του Ελσίνκι, αλλά και στις εκθέσεις του Συμβουλίου Μεταφορών και Περιβάλλοντος(2) του Ευρωπαϊκού Συμβουλίου στο Ελσίνκι.

Η διατομεακή φύση του προβλήματος των κλιματικών μεταβολών απαιτεί μια ευρύτερα ολοκληρωμένη προσέγγιση. Έτσι, ο Επίτροπος ο αρμόδιος για το Περιβάλλον ανήγγειλε τον Οκτώβριο 1999 τη δρομολόγηση ενός ευρωπαϊκού προγράμματος για τις κλιματικές μεταβολές (ECCP) το οποίο σήμερα βρίσκεταιπό κατάρτιση. Η ενέργεια και οι μεταφορές θα πρέπει να παίξουν ενεργό ρόλο στα πλαίσια του ECCP. Η Επιτροπή εκπονεί τώρα μια ανακοίνωση όπου προτείνει μέτρα για κλίμα, όπως ζητούνταν από το Συμβούλιο Περιβάλλοντος στις 12 Οκτωβρίου 1999.

Σε ό,τι αφορά τις μεταφορές, η Επιτροπή ήδηπέβαλε στο παρελθόν προτάσεις οι οποίες αν είχαν γίνει δεκτές θα είχαν ευνοϊκές επιπτώσεις επί του κλίματος, όπως για παράδειγμα το προταθέν πακέτο για την αναζωογόνηση των σιδηροδρομικών μεταφορών που επί του παρόντος βρίσκεταιπό εξέταση στο Συμβούλιο. Ωστόσο, αν θέλουμε να πετύχουμε τον στόχο του Κυότο η δράση που θα αναληφθεί πρέπει ναπερακοντίζει τα εν λόγω μέτρα.

Τα τρέχοντα μέτρα για το διοξείδιο του άνθρακα (CO2) στις εκπομπές των αυτοκινήτων (ελεύθερες συμφωνίες με την αυτοκινητοβιομηχανία και μέτρα για παρακολούθηση και επισήμανση) θα πρέπει να συμπληρωθούν με φορολογικά κίνητρα ώστε να γίνει δυνατή η επίτευξη του στόχου εκπομπής του CO2 στα 120 γραμμάρια ανά χιλιόμετρο (g/km) μέχρι το 2005-2010. Η Επιτροπή σκέπτεται τώρα να διαστείλει την έννοια του περιβαλλοντικά φιλικού αυτοκινήτου (ΕΕV) ώστε να λαμβάνονταιπόψη οι εκπομπές CO2 και να συμπεριληφθούν και τα βαρέα οχήματα. Πρέπει ακόμη να εξεταστεί προσεκτικότερα το θέμα των ανανεώσιμων καυσίμων και να εκπονηθούν κοινές προδιαγραφές και μηχανισμοί διανομής σε όλη την Κοινότητα, επίσης δε να ληφθούν μέτρα πρόληψης ανεπιθυμήτων δράσεων σε άλλους τομείς, όπως λχ στην ποιότητα της ατμόσφαιρας. Τα λαμβανόμενα μέτρα στις αερομεταφορές, όπως προβλέπονται στην ανακοίνωση για τις αεροπορικές μεταφορές και το περιβάλλον(3), θα πρέπει να συμπεριέχουν περιβαλλοντικά τέλη για τις πτήσεις και ενδεχομένως ελεύθερες συμφωνίες με τη βιομηχανία. Η φορολογική επιβάρυνση του αεροπορικού καυσίμου, ευκταία κατ αρχήν, θα πρέπει να περιμένει στην πράξη τη διαμόρφωση του κατάλληλου νομικού πλαισίου σε διεθνές επίπεδο για να μπορέσει να γίνει πραγματικότητα.

Υπάρχει κάποια πρόταση για την ανάπτυξη βιώσιμων ενεργειών, μια πρόταση οδηγίας για την αναδιάρθρωση του κοινοτικού πλαισίου φορολόγησης ενεργειακών προϊόντων. Πέρα όμως από αυτό, βασικής σημασίας είναι να εμπεδωθεί στενή συνεργασία σε στρατηγικούς στόχους ανάμεσα στους κλάδους ενέργειας και περιβάλλοντος.

Χρειάζεται η κοινοτική στρατηγική να επικεντρωθεί όλο περισσότερο στη διατήρηση και αποτελεσματικότερη χρησιμοποίηση της ενέργειας, στην προώθηση και ανάπτυξη ανανεώσιμων ενεργειών και νέων τεχνολογιών, στην αποσύνδεση της ενεργειακής ανάπτυξης από την αύξηση της εθνικής παραγωγής και τη μείωση, ενδεχομένως δε και την κατάργηση, των επιδοτήσεων και άλλων ενισχύσεων που παρέχονται στο κύκλωμα των ορυκτών καυσίμων. Πρέπει λοιπόν ναιοθετηθούν μέτρα με ουσιαστικούς εθνικούς στόχους και ρητές προθεσμίες τόσο στο ζήτημα της ενεργειακής απόδοσης όσο και σε αυτό των ανανεωσίμων ενεργειών. Για την επίτευξη του στόχου που ζητεί τον διπλασιασμό του σημερινού μεριδίου κατανάλωσης ανανεώσιμων ενεργειών μέχρι το 12 % έως το έτος 2010, σημαντικά στοιχεία είναι αφενός η πρόσβαση του ηλεκτρισμού από ανανεώσιμες πηγές στα μεγάλα ηλεκτρικά δίκτυα, όπως γράφονταν στην τελευταία πρόταση της Επιτροπής, και αφετέρου η εκκίνηση της σχετικής εκστρατείας. Πρέπει να ληφθούν μέτρα για να προωθηθεί η διείσδυση στην αγορά της συμπαραγωγής και έτσι να επιτευχθεί ο στόχος για τον διπλασιασμό του σημερινού επιπέδου στο 18 Οκτωβρίου 2010. Απαιτούνται έντονες προσπάθειες από την πλευρά της ζήτησης κατά το 2000 προς την κατεύθυνση της ενεργειακής επισήμανσης, τωνπηρεσιών ενέργειας και των προδιαγραφών μίνιμουμ ενεργειακής απόδοσης, στα πλαίσια ενός σχεδίου δράσεως ένεργειακή απόδοση.

(1) Ανακοινωθέν Τύπου αριθ. 13573/99.

(2) Ανακοινωθέν Τύπου αριθ. 13572/99.

(3) COM(1999)640.